Vaughan Jones

Vaughan Jones () (1952-yil 31-dekabrda tugʻilgan) — yangi zelandiyalik matematik. Jones Von Neumann aljabrlari hamda tugun koʻphadlari boʻyicha ishlari bilan tanilgan. 1990-yil Fields medali bilan taqdirlangan.

Jonesning tugun koʻphadlar boʻyicha ishlari natijasida hozirda Jones koʻphadi deb nomlanuvchi tushuncha paydo boʻldi. Uning ishlari natijasida tugun teoriyasi boʻyicha bir necha klassik masala yechildi, past oʻlchamli topologiyaga boʻlgan qiziqish oshdi.

Jones Yangi Zelandiyaning Gisborne shahrida tugʻilgan, ammo Cambridge shahrida ulgʻaygan. 1972-yil Auckland universitetini tamomlab, bakalavr darajasini olgan. 1973-yil ayni universitetdan magistr darajasini olgan. 1979-yil Geneva universitetida doktorlik dissertatsiyasini yoqlagan.

Jones 1980-yil AQShga koʻchib borgan. 1980-1981-oʻquv yilida Los Angelesdagi California universitetida tahsil bergan. 1981-1985-yillarda Pennsylvania universitetida ishlagan. 1985-yil esa Berkleydagi California universitetida ishlay boshlagan. 2011-yildan beri Vanderbilt universitetida ishlamoqda.

Turkum:2020-yilda vafot etganlar
Turkum:Fields medali sovrindorlari